HU
2023.1.18.
Az Európai Unió Hivatalos Lapja
C 17/25
–
Aromája: erős és jellegzetes.
–
Íze: a feldolgozás módjától függ, főleg attól, hányszor gyúrták át a forgódobon.
A sokszor átgyúrt sajtnak fanyar, erős, csípős íze van, és penetráns, rusztikus régi vajaromát áraszt.
A kevésszer átgyúrt sajt íze ugyanolyan, de kevésbé intenzív.
A sajt íze minden esetben erős, karakteres, tartós, csípős és kissé kesernyés – erős utóízzel.
3.3.
Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében) A)
Takarmány
A „Queso Casín” sajt gyártásához nyersanyagként felhasznált tejet adó szarvasmarhák takarmánya közvetlenül a térség természetes erőforrásain alapul, és a legeltetést friss és tartósított takarmánnyal, gabonafélékkel és hüvelyesekkel egészítik ki.
B)
Nyersanyagok
Tehéntej, tejélesztő, tejoltó, só, és adott esetben kalcium-klorid.
Az oltalom alatt álló sajtok készítéséhez használt tej Asturiana de la Montaña vagy Casina, Asturiana de los Valles és Frisona fajtájú, vagy ezen fajták keresztezésével előállított egészséges tehenektől származik.
3.4.
Az előállítás azon műveletei, amelyeket a meghatározott földrajzi területen kell elvégezni A „Queso Casín” előállításához szükséges valamennyi eljárásnak, a tej előállításának, a sajtkészítésnek (alvasztás, lecsepegtetés és gyúrás), az érlelésnek és a csomagolásnak a meghatározott földrajzi területen kell történnie, amely Caso, Sobrescopio és Piloña településeket foglalja magában.
3.5.
A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok Csomagolás: a termék minőségének megóvása érdekében a sajtot szállítás előtt még a termelés vagy az érlelés helyén be kell csomagolni, mivel a sajt a kéreg puhasága és vékonysága, mondhatni a kéreg hiánya miatt fogékonyabb a szennyeződésre és külső megjelenésének megváltozására.
Az említett okból továbbá ez a sajt teljes egészében fogyasztható, ezért mindenképpen előre kell csomagolni.
A csomagoláshoz felhasználható anyagok az élelmiszeripari papír, karton, fa vagy műanyag, vagy a szabályozó tanács által erre a célra jóváhagyott más anyag.
3.6.
A bejegyzett elnevezést viselő termék címkézésére vonatkozó egyedi szabályok Az oltalmat élvező sajtok a gyártó saját emblémája mellett egyénileg számozott ellenőrző címkét viselnek, ami biztosítja a termék azonosságát.
Az oltalom alá tartozó sajtok címkéjén egyértelmű módon fel kell tüntetni a „Denominación de Origen Protegida »Queso Casín«” feliratot, valamint az OEM oltalma alatt álló sajtot forgalmazó minden gazdasági szereplő esetében egyedi, de 4 különböző színben használható logót.
A négy színváltozat a következő: